Ар’еплюская царква

Ар’еплюская царква Сафіі Магдалены (па-швэдзку: Arjeplogs kyrka) — царква ў швэдзкім мястэчку Ар’еплюгу, у лэне Нарботэн. Зьяўляецца царквой Ар’еплюскага прыходу дыяцэзіі Люлеа. Гісторыя Першая царква ў Ар’еплюгу была пабудаваная ў 1641 годзе, па загадзе каралевы Крыстыны. Першым яе пастарам быў Пэтрус Турдынус, які хутка памёр. Ягоны наступнік — Юганэс Уляі Гапстадыюс распачаў весьці перапіс прыхаджанаў. У 1662 годзе пастарам становіцца Юган Нікаляі Лэстадыюс — заснавальнік выбітнай сьвятарскай дынастыі Лэстадыюсаў. У 1760 годзе быў пабудаваны новы будынак царквы, пафарбаваны чырвоным колерам. У 1894 годзе ён быў перабудаваны: між іншым, хор быў перанесены з усходняй часткі царквы ў заходнюю (цяпер у Швэцыі ўсяго дзьве такіх царквы). У 1896 годзе царква атрымала свой сучасны ружовы колер. Рэстаўравалася ў 1969—1970 гадох. Галерэя Крыніцы